นายกรัฐมนตรี วางพานพุ่มพร้อมกล่าวถวายราชสดุดีน้อมรำลึกในพระมหากรุณาธิคุณ เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติและวันพ่อแห่งชาติ
นายกรัฐมนตรี วางพานพุ่มพร้อมกล่าวถวายราชสดุดีน้อมรำลึกในพระมหากรุณาธิคุณ เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติและวันพ่อแห่งชาติ

พลเอก ประยุทธ์ จันทร์โอชา นายกรัฐมนตรีและภริยา เป็นประธานในพิธีวางพานพุ่มและถวายบังคม เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติและวันพ่อแห่งชาติ พุทธศักราช 2561 ณ ท้องสนามหลวง พร้อมกล่าวถวายราชสดุดีน้อมรำลึกในพระมหากรุณาธิคุณ ตอนหนึ่งว่า พระเกียรติยศในศาสตร์ทั้ง 9 แขนงของพระพระบาทสมเด็จพระปรมินทรมหาภูมิพลอดุลยเดช บรมนาถบพิตร ได้สะท้อนให้ปวงพสกนิกรได้รำลึกถึงพระราชกรณียกิจนานัปการ ที่พระองค์ทรงทุ่มเทพระวรกายและพระสติปัญญา เพื่อปัดเป่าความทุกข์ยากของราษฎรทั่วราชอาณาจักร เหนือสิ่งอื่นใดนั้นพระองค์ทรงเป็นพ่อของแผ่นดิน ผู้พระราชทานความรักและความห่วงใยลูก นั่นคือปวงพสกนิกรใต้ร่มพระบรมโพธิสมภารของพระองค์ มาตลอดระยะเวลา 70 ปี แห่งการครองราชย์ ด้วยสำนึกในพระมหากรุณาธิคุณ ที่ทรงมีต่อเหล่าปวงชนชาวไทย ข้าพระพุทธเจ้าทั้งหลายจะขอสืบสานพระราชปณิธานด้วยความจงรักภักดีและนำมรดกทางปัญญาที่ได้พระราชทานไว้ มายึดมั่นเป็นแนวทางในการปฏิบัติเพื่อสร้างสรรค์คุณประโยชน์แก่ประเทศชาติสืบไป  จากนั้นนายกรัฐมนตรีนำเหล่าข้าราชการถวายบังคม เป็นอันเสร็จพิธี